Házirend

HelloWorld ROBOTPROGRAMOZÓ Tábor - Part Hotel (Balatonlelle)

1. turnus: 2019.július 7-12. (14-18 év)
2. turnus: 2019.augusztus 11-16. (10-14 év)

AZ ALÁÍRT, EREDETI PÉLDÁNYT KÉRJÜK LEADNI A JELENTKEZÉSI LAPPAL ÉS TB-KÁRTYA MÁSOLATTAL EGYÜTT A TÁBORBAN, A REGISZTRÁCIÓNÁL!

1. Minden Táborlakó köteles szót fogadni a Tábor vezetőinek. Ha engedetlenségével, magatartásával zavarja mások zavartalan táborozását, saját vagy társai testi épségét, a részvételi díj visszafizetése nélkül a Táborból kizárható és hazaküldhető.

2. A Táborban való részvétel feltétele a turnus díjának megfizetése, valamint a jelentkezési lap és adatvédelmi tájékoztató hiánytalan kitöltése és eljuttatása a szervezőknek. Valamint egy az érkezéskor kitöltött a NEFMI által előírt, a tábor megkezdésétől számított 4 napnál nem régebbi nyilatkozat arról, hogy a gyermek a táborozásnak megfelelő egészségügyi állapotban van, a gyermek közösségbe engedhető.

3. A Tábor területét táborozó csak szervező felügyelete mellett hagyhatja el.

4. A Balatonban fürdeni csak a szervezők tudtával és felügyletével szabad.

5. A táborozóknak tilos a Tábor ideje alatt szeszesitalt és tudatmódosító szereket fogyasztani, dohányozni. Aki ezt a pontot megszegi a Táborból azonnal kizárandó.

6. A Tábor szervezői nem tudnak felelősséget vállalni a táborozók számítógépein található programok jogtisztaságáét, eredetéért. A szervezők a táborozó által magával hozott eszközökért (számítógép, monitor, mobiltelefon stb.) nem vállalnak anyagi felelősséget. A szervezők a számítógépek elhelyezését zárható számítógépes teremben biztosítják.

7. Minden táborozó köteles tiszteletben tartani más táborozók és a szervezők anyagi javait. Elkérni eszközt, szoftvert stb., csak a tulajdonos személyes engedélyével lehet. Aki ezt a pontot megszegi a Táborból azonnal kizárandó.

8. A Táborlakó a tábori eszközök nem rendeltetésszerű használatából okozott anyagi károkat köteles megtéríteni.

9. A Táborlakó által hozott eszközök meghibásodása, elvesztése esetén a Tábor szervezőit anyagi felelősség nem terheli.

10. A Tábor közben számítógép eszközöket elszállítani nem lehet. Javasolt az elhozott dolgokról egy lista készítése, melyet a táborozó a Tábor elhagyása után leellenőrizhet.

11. Minden táborozó köteles a magával hozott számítógépen első induláskor víruskeresőt futtatni és az esetleges vírusokat eltávolítani. A víruskeresőt a Tábor szervezői rendelkezésre bocsátják. E házirend elfogadása feljogosítja a szervezőséget, hogy az ebben a pontban említett művelet elvégzéséről a számítógépek, tulajdonos jelenlétében történő, átvizsgálással meggyőződhessen. A számítógép teremben tilos a szoftverek, jogvédett multimédiás anyagok bármilyen célú terjesztése. E pontban említett bármilyen szabály megszegése a Táborból való azonnali kizárást vonja maga után

12. Minden táborlakó a kijelölt időpontban köteles igénybe venni az étkezést. Más időpontban a konyha nem vállalja a táborlakók kiszolgálását.

13. A számítógép teremben tilos ételt és italt fogyasztani balesetveszély és higiéniai szempontok miatt.

A tábor házirendjét elfogadom, és saját- illetve gondviselői aláírással hitelesítem.

Dátum:

Táborlakó: Gondviselő:

Neve: Neve

Címe: Címe:

Személyi/Diákigazolvány száma: Személyi igazolvány száma:

Táborlakó aláírása Gondviselő aláírása